Ons erediens moet orediens wees | Vrye Gereformeerde Kerke in Suid Afrika
L. Jeremia 7: 1-28
WIE NIE MEER HOOR NIE, WORD ONGEHOORSAAM
WIE NIE WIL HOOR NIE, MOET VOEL.
En daarvan is weer die onvermydelike gevolg: omdat jy nie na jou god hoor nie, is jy ook nie regtig aan hom gehoorsaam nie. Jy luister nie na jou god en maak soos Hy wil nie. Maar jy wil hê jou god moet na jóu luister en maak soos jy wil.
Jou godsdienstige rituele het 'n middel geword waardeur jy oor die krag en die bystand van jou god kan beskik so dikwels jy dit nodig ag. Jy soek met jou erediens op die ou end nog maar net jouself en nie meer jou god nie. Jou erediens het louter eiebelang geword. En al lei jy ook 'n goddelose lewe, as jy maar jou godsdienstige rituele nakom, hou jy jou god aan jou kant.